**HOTĂRÂRE nr. 1.294 din 13 august 2004**

privind aprobarea <LLNK 12004 10112 3=1 0 21>Normelor metodologice pentru aplicarea <LLNK 12004 269 10 201 0 18>Legii nr. 269/2004 privind acordarea unui ajutor financiar în vederea stimulării achiziţionării de calculatoare

**EMITENT:** GUVERNUL

**PUBLICAT ÎN:** MONITORUL OFICIAL nr. 794 din 27 august 2004

**Data intrarii in vigoare : 27 august 2004**

**Forma actualizata valabila la data de : 3 iunie 2021**

**Prezenta forma actualizata este valabila de la 14 mai 2020 pana la 3 iunie 2021**

──────────

\*) Notă CTCE:

Forma consolidată a <LLNK 12004 1294 22 3B1 0 38>HOTĂRÂRII nr. 1.294 din 13 august 2004, publicate în Monitorul Oficial nr. 794 din 27 august 2004, la data de 3 iunie 2021 este realizată prin includerea modificărilor şi completărilor aduse de: <LLNK 12004 1990 20 301 0 41>HOTĂRÂREA nr. 1.990 din 16 noiembrie 2004; <LLNK 12005 28180 301 0 47>ORDONANŢA DE URGENŢĂ nr. 28 din 14 aprilie 2005; <LLNK 12005 385 20 301 0 37>HOTĂRÂREA nr. 385 din 28 aprilie 2005; <LLNK 12005 770 20 301 0 35>HOTĂRÂREA nr. 770 din 14 iulie 2005; <LLNK 12006 403 20 301 0 36>HOTĂRÂREA nr. 403 din 29 martie 2006; <LLNK 12007 615 20 301 0 35>HOTĂRÂREA nr. 615 din 20 iunie 2007; <LLNK 12008 123 20 301 0 38>HOTĂRÂREA nr. 123 din 6 februarie 2008; <LLNK 12009 270 20 301 0 36>HOTĂRÂREA nr. 270 din 11 martie 2009; <LLNK 12010 228 20 301 0 36>HOTĂRÂREA nr. 228 din 24 martie 2010; <LLNK 12011 542 20 301 0 33>HOTĂRÂREA nr. 542 din 25 mai 2011; <LLNK 12011 1170 20 301 0 41>HOTĂRÂREA nr. 1.170 din 25 noiembrie 2011; <LLNK 12012 645 20 301 0 35>HOTĂRÂREA nr. 645 din 27 iunie 2012; <LLNK 12013 402 20 301 0 35>HOTĂRÂREA nr. 402 din 19 iunie 2013; <LLNK 12014 419 20 301 0 33>HOTĂRÂREA nr. 419 din 20 mai 2014; <LLNK 12015 335 20 301 0 33>HOTĂRÂREA nr. 335 din 13 mai 2015; <LLNK 12016 480 20 301 0 34>HOTĂRÂREA nr. 480 din 6 iulie 2016; <LLNK 12017 182 20 301 0 36>HOTĂRÂREA nr. 182 din 30 martie 2017; <LLNK 12018 297 20 301 0 32>HOTĂRÂREA nr. 297 din 3 mai 2018; <LLNK 12019 191 20 301 0 36>HOTĂRÂREA nr. 191 din 3 aprilie 2019; <LLNK 12020 225 20 301 0 36>HOTĂRÂREA nr. 225 din 26 martie 2020; <LLNK 12020 70180 301 0 43>ORDONANŢA DE URGENŢĂ nr. 70 din 14 mai 2020.

Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat informării utilizatorilor.

──────────

În temeiul <LLNK 11991 0221 201 0 24>art. 108 din Constituţie, republicată, şi al <LLNK 12004 269 10 201 0 30>art. 10 din Legea nr. 269/2004 privind acordarea unui ajutor financiar în vederea stimulării achiziţionării de calculatoare,

Guvernul României adoptă prezenta hotărâre.

ART. UNIC

Se aprobă <LLNK 12004 10112 3=1 0 20>Normele metodologice pentru aplicarea <LLNK 12004 269 10 201 0 18>Legii nr. 269/2004 privind acordarea unui ajutor financiar în vederea stimulării achiziţionării de calculatoare, prevăzute în <LLNK 12004 10112 3=1 0 5>anexa care face parte integrantă din prezenta hotărâre.

PRIM-MINISTRU

ADRIAN NĂSTASE

Contrasemnează:

Ministrul educaţiei şi cercetării,

Alexandru Athanasiu

Ministrul comunicaţiilor şi tehnologiei informaţiei,

Silvia Adriana Ţicău

Ministrul finanţelor publice,

Mihai Nicolae Tănăsescu

Bucureşti, 13 august 2004.

Nr. 1.294.

ANEXA 1

**NORME METODOLOGICE din 13 august 2004**

pentru aplicarea <LLNK 12004 269 10 201 0 18>Legii nr. 269/2004 privind acordarea unui ajutor financiar în vederea stimulării achiziţionării de calculatoare

**EMITENT:** GUVERNUL

**PUBLICAT ÎN:** MONITORUL OFICIAL nr. 794 din 27 august 2004

**Data intrarii in vigoare : 27 august 2004**

**Forma actualizata valabila la data de : 2 iunie 2021**

**Prezenta forma actualizata este valabila de la 14 mai 2020 pana la 3 iunie 2021**

──────────

Aprobate prin <LLNK 12004 1294 22 3C1 0 38>HOTĂRÂREA nr. 1.294 din 13 august 2004, publicată în Monitorul Oficial nr. 794 din 27 august 2004.

──────────

\*) Notă CTCE:

Forma consolidată a <LLNK 12004 10112 3<1 0 40>NORMELOR METODOLOGICE din 13 august 2004, publicate în Monitorul Oficial nr. 794 din 27 august 2004, la data de 2 iunie 2021 este realizată prin includerea modificărilor şi completărilor aduse de: <LLNK 12004 1990 20 301 0 41>HOTĂRÂREA nr. 1.990 din 16 noiembrie 2004; <LLNK 12005 28180 301 0 47>ORDONANŢA DE URGENŢĂ nr. 28 din 14 aprilie 2005; <LLNK 12005 385 20 301 0 37>HOTĂRÂREA nr. 385 din 28 aprilie 2005; <LLNK 12005 770 20 301 0 35>HOTĂRÂREA nr. 770 din 14 iulie 2005; <LLNK 12006 403 20 301 0 36>HOTĂRÂREA nr. 403 din 29 martie 2006; <LLNK 12007 615 20 301 0 35>HOTĂRÂREA nr. 615 din 20 iunie 2007; <LLNK 12008 123 20 301 0 38>HOTĂRÂREA nr. 123 din 6 februarie 2008; <LLNK 12009 270 20 301 0 36>HOTĂRÂREA nr. 270 din 11 martie 2009; <LLNK 12010 228 20 301 0 36>HOTĂRÂREA nr. 228 din 24 martie 2010; <LLNK 12011 542 20 301 0 33>HOTĂRÂREA nr. 542 din 25 mai 2011; <LLNK 12011 1170 20 301 0 41>HOTĂRÂREA nr. 1.170 din 25 noiembrie 2011; <LLNK 12012 645 20 301 0 35>HOTĂRÂREA nr. 645 din 27 iunie 2012; <LLNK 12013 402 20 301 0 35>HOTĂRÂREA nr. 402 din 19 iunie 2013; <LLNK 12014 419 20 301 0 33>HOTĂRÂREA nr. 419 din 20 mai 2014; <LLNK 12015 335 20 301 0 33>HOTĂRÂREA nr. 335 din 13 mai 2015; <LLNK 12016 480 20 301 0 34>HOTĂRÂREA nr. 480 din 6 iulie 2016; <LLNK 12017 182 20 301 0 36>HOTĂRÂREA nr. 182 din 30 martie 2017; <LLNK 12018 297 20 301 0 32>HOTĂRÂREA nr. 297 din 3 mai 2018; <LLNK 12019 191 20 301 0 36>HOTĂRÂREA nr. 191 din 3 aprilie 2019; <LLNK 12020 225 20 301 0 36>HOTĂRÂREA nr. 225 din 26 martie 2020; <LLNK 12020 70180 301 0 43>ORDONANŢA DE URGENŢĂ nr. 70 din 14 mai 2020.

Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat informării utilizatorilor.

──────────

\*) Notă CTCE:

Conform <LLNK 12005 28180 301 0 59>art. II din ORDONANŢA DE URGENŢĂ nr. 28 din 14 aprilie 2005, publicată în MONITORUL OFICIAL nr. 330 din 19 aprilie 2005, prevederile Normelor metodologice pentru aplicarea <LLNK 12004 269 10 201 0 18>Legii nr. 269/2004 privind acordarea unui ajutor financiar în vederea stimulării achiziţionării de calculatoare, aprobate prin <LLNK 12004 1294 20 301 0 35>Hotărârea Guvernului nr. 1.294/2004, publicată în Monitorul Oficial al României, Partea I, nr. 794 din 27 august 2004, cu modificările ulterioare, se modifică în mod corespunzător.

──────────

ART. 1

(1) În sensul prezentelor norme metodologice, beneficiarilor prevăzuţi la <LLNK 12004 269 10 201 0 29>art. 2 din Legea nr. 269/2004 privind acordarea unui ajutor financiar în vederea stimulării achiziţionării de calculatoare li se acordă un ajutor financiar ce reprezintă echivalentul în lei a 200 de euro pentru achiziţionarea unui calculator personal nou.

(2) Configuraţia minimă recomandată a calculatoarelor pentru achiziţionarea cărora se acordă ajutor financiar potrivit <LLNK 12004 269 12 221 0 18>Legii nr. 269/2004, cu modificările şi completările ulterioare, este următoarea:

a) pentru desktop - procesor Dual Core sau echivalent; FSB minimum 800 MHz; frecvenţă procesor minimum 2.300 MHz; HDD minimum 250 GB; RAM tip DDR3 minimum 4 GB; unitate DVD; monitor LCD minimum 17“; tastatură, mouse optic;

b) pentru laptop - procesor minimum Dual Core sau echivalent; frecvenţă procesor minimum 2.000 MHz; RAM tip DDR3 minimum 4 GB; HDD minimum 250 GB; diagonală minimum 15“; rezoluţie minimum 1.366 x 768; DVD;

c) pentru netbook sau echivalent - procesor Intel Atom sau echivalent; tip procesor minimum N450 sau echivalent; HDD SATA minimum 250 GB; RAM DDR3 minimum 1 GB; diagonală minimum 10“.

(la 01-04-2020 Alineatul (2) din Articolul 1 a fost modificat de <LLNK 12020 225 20 301 0126>Punctul 1, ARTICOLUL UNIC din HOTĂRÂREA nr. 225 din 26 martie 2020, publicată în MONITORUL OFICIAL nr. 270 din 01 aprilie 2020)

(2^1) Calculatoarele definite la alin. (2), a căror achiziţionare se realizează prin ajutor financiar potrivit <LLNK 12004 269 10 201 0 18>Legii nr. 269/2004, cu modificările şi completările ulterioare, vor cuprinde în mod obligatoriu şi software de bază licenţiat, incluzând un sistem de operare şi un program antivirus.

(la 06-12-2011 Alin. (2^1) al art. 1 a fost introdus de <LLNK 12011 1170 20 301 0127>pct. 2 al art. unic din HOTĂRÂREA nr. 1.170 din 25 noiembrie 2011, publicată în MONITORUL OFICIAL nr. 858 din 6 decembrie 2011.)

(3) Sunt considerate calculatoare personale şi dispozitivele mobile de tip calculator personal cum ar fi laptopul, notebookul, netbookul sau dispozitivele echivalente.

(la 06-12-2011 Alin. (3) al art. 1 a fost modificat de <LLNK 12011 1170 20 301 0127>pct. 1 al art. unic din HOTĂRÂREA nr. 1.170 din 25 noiembrie 2011, publicată în MONITORUL OFICIAL nr. 858 din 6 decembrie 2011.)

ART. 2

(1) Beneficiari ai acestui ajutor sunt persoanele prevăzute la <LLNK 12004 269 10 201 0 29>art. 2 din Legea nr. 269/2004 care îndeplinesc cumulativ următoarele condiţii:

a) sunt elevi/studenţi în învăţământul de stat sau particular acreditat, în vârstă de până la 26 de ani;

b) au un venit brut pe membru de familie mai mic sau egal cu 250 lei.

(la 14-05-2018 Litera b) din Alineatul (1) , Articolul 2 a fost modificată de <LLNK 12018 297 20 301 0115>Punctul 1, Articolul I din HOTĂRÂREA nr. 297 din 3 mai 2018, publicată în MONITORUL OFICIAL nr. 408 din 14 mai 2018)

(2) Ajutorul se acordă o singură dată în cadrul unei familii.

(3) În sensul prezentelor norme metodologice, termenul familie desemnează soţul şi soţia sau soţul, soţia şi copiii lor necăsătoriţi, care locuiesc şi gospodăresc împreună.

(4) Este asimilată termenului "familie" şi situaţia persoanei necăsătorite care locuieşte împreună cu copiii aflaţi în întreţinerea sa.

(5) În sensul definiţiei prevăzute la alin. (3) se asimilează termenului "familie" bărbatul şi femeia necăsătoriţi, cu copiii lor şi ai fiecăruia dintre ei, care locuiesc şi gospodăresc împreună.

(6) Prin termenul copil se înţelege copilul provenit din căsătoria soţilor, copilul unuia dintre soţi, copilul adoptat, precum şi copilul încredinţat unuia sau ambilor soţi ori dat în plasament familial ori pentru care s-a instituit tutela sau curatela potrivit legii.

ART. 3

(1) Pentru obţinerea ajutorului aferent achiziţionării unui calculator în baza <LLNK 12004 269 10 201 0 18>Legii nr. 269/2004, beneficiarii întocmesc o cerere conform modelului prevăzut în anexa nr. 2, pe care o depun la unitatea/instituţia de învăţământ la care este înscris elevul/studentul.

(2) Cererea prevăzută la alin. (1) va fi completată de studentul care solicită acest ajutor ori, în cazul elevilor, de un părinte, tutore sau curator, după caz.

(3) Cererea prevăzută la alin. (1) va fi însoţită de următoarele documente:

a) copie a certificatului de naştere sau a actului de identitate al elevului/studentului, iar în cazul elevilor, împreună cu o copie a actului de identitate al părintelui/ocrotitorului legal, precum şi a actului care să dovedească calitatea de ocrotitor legal, după caz;

b) copii ale certificatelor de naştere sau ale actelor de identitate, după caz, ale celorlalţi membri ai familiei;

c) adeverinţă de la instituţiile de învăţământ/unităţile din care să rezulte calitatea de elev sau student a celorlalţi fraţi/surori;

d) acte doveditoare, în original, privind veniturile membrilor familiei.

e) declaraţie pe propria răspundere a părintelui, tutorelui, reprezentantului legal sau a ocrotitorului legal, după caz, sau dată personal de către persoanele cu vârsta mai mare sau egală cu 18 ani, în sensul că venitul brut lunar pe membru de familie se încadrează în plafonul prevăzut de <LLNK 12004 269 10 201 0 39>art. 2 alin. (2) din Legea nr. 269/2004 şi că dispun de diferenţa de bani pentru achiziţionarea unui calculator cu o configuraţie minimă standard.

(la 10-04-2006 Lit. e) a alin. (3) al art. 3 a fost introdusă de <LLNK 12006 403 20 301 0118>pct. 2 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

f) adeverinţă eliberată de către unitatea de învăţământ din care să rezulte media generală/calificativul din anul şcolar anterior depunerii cererii pentru acordarea unui ajutor financiar în vederea stimulării achiziţionării de calculatoare, pentru toţi elevii, cu excepţia elevilor clasei I;

(la 29-03-2010 Lit. f) a alin. (3) al art. 3 a fost introdusă de <LLNK 12010 228 20 301 0127>pct. 1 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

g) adeverinţă eliberată de către unitatea de învăţământ din care să rezulte numărul de absenţe nemotivate din anul şcolar anterior depunerii cererii pentru acordarea unui ajutor financiar în vederea stimulării achiziţionării de calculatoare, pentru toţi elevii, cu excepţia elevilor clasei I;

(la 29-03-2010 Lit. g) a alin. (3) al art. 3 a fost introdusă de <LLNK 12010 228 20 301 0127>pct. 1 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

h) adeverinţă eliberată de către instituţia de învăţământ din care să rezulte că studentul a promovat minimum 45 de credite în anul universitar anterior depunerii cererii pentru acordarea unui ajutor financiar în vederea stimulării achiziţionării de calculatoare, pentru toţi studenţii, cu excepţia studenţilor din anul I.

(la 14-05-2018 Litera h) din Alineatul (3) , Articolul 3 a fost modificată de <LLNK 12018 297 20 301 0115>Punctul 2, Articolul I din HOTĂRÂREA nr. 297 din 3 mai 2018, publicată în MONITORUL OFICIAL nr. 408 din 14 mai 2018)

(4) Documentele prevăzute la alin. (3) lit. a) şi b) se vor depune în copie, cu condiţia ca, la depunerea cererii, solicitantul să prezinte şi actele în original.

(5) Persoanele din cadrul unităţii/instituţiei de învăţământ, desemnate de către preşedintele comisiei din unitatea/instituţia de învăţământ, vor confrunta actele prevăzute la alin. (3) cu copiile, iar pe acestea din urmă vor trece menţiunea "conform cu originalul" pe fiecare pagină, sub care vor semna atât primitorul, cât şi solicitantul.

(6) Abrogat.

(la 29-03-2010 Alin. (6) al art. 3 a fost abrogat de <LLNK 12010 228 20 301 0127>pct. 2 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 4

(1) La stabilirea venitului brut lunar pe membru de familie se iau în calcul toate veniturile realizate de membrii familiei în luna precedentă depunerii cererii, cu excepţia: alocaţiei de stat, alocaţiei familiale complementare şi a alocaţiei de susţinere pentru familia monoparentală, bugetului personal complementar acordat persoanelor cu handicap, burselor de studii şi burselor sociale, precum şi a tuturor drepturilor sociale care, potrivit legii, sunt exceptate de la stabilirea altor drepturi şi obligaţii.

(2) În cazul în care familia are în proprietate bunuri mobile şi imobile care ar putea fi valorificate, se iau în considerare veniturile potenţiale provenite din valorificarea acestora, cu respectarea prevederilor <LLNK 12001 416 10 201 0 43>art. 8 alin. (2)-(4) din Legea nr. 416/2001 privind venitul minim garantat, cu modificările şi completările ulterioare, şi a categoriilor de bunuri şi criteriilor prevăzute în <LLNK 12006 0110 3A1 0 13>anexele nr. 4-<LLNK 12006 0110 3A1 0 25>6 la Normele metodologice de aplicare a prevederilor <LLNK 12001 416 10 201 0 18>Legii nr. 416/2001 privind venitul minim garantat, cu modificările şi completările ulterioare, aprobate prin <LLNK 12006 1010 20 301 0 35>Hotărârea Guvernului nr. 1.010/2006.

(3) În situaţia în care beneficiarii eligibili au venituri egale, criteriile de departajare vor fi în ordine: pentru elevi - media generală/calificativul şi numărul de absenţe nemotivate din anul şcolar anterior depunerii cererii pentru acordarea unui ajutor financiar în vederea stimulării achiziţionării de calculatoare, iar pentru studenţi - obţinerea a minimum 50 de credite în anul universitar anterior depunerii cererii.

(la 29-03-2010 Art. 4 a fost modificat de <LLNK 12010 228 20 301 0127>pct. 3 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 5

(1) Cererea prevăzută la art. 3, însoţită de documentele prevăzute la art. 3 şi 4, se depune până la data de 1 septembrie pentru anul 2004 şi până la data de 31 martie, începând cu anul 2005, la comisia din unitatea/instituţia de învăţământ la care este înscris elevul/studentul care solicită ajutorul financiar.

(2) Solicitanţii vor actualiza cererile şi documentele anexate, până cel târziu la data limită prevăzută de lege pentru depunerea cererilor, respectiv 1 septembrie 2004 şi 31 martie, începând cu anul 2005.

ART. 6

(1) La nivelul fiecărei unităţi de învăţământ preuniversitar se constituie o comisie formată din 4 persoane.

(la 10-04-2006 Alin. (1) al art. 6 a fost modificat de <LLNK 12006 403 20 301 0118>pct. 4 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

(2) Componenţa comisiei este următoarea:

a) directorul unităţii de învăţământ - preşedinte;

b) profesorul responsabil de burse - membru;

c) secretarul unităţii de învăţământ - membru.

d) contabilul unităţii de învăţământ - membru.

(la 10-04-2006 Lit. d) a alin. (2) al art. 6 a fost introdusă de <LLNK 12006 403 20 301 0118>pct. 5 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

(3) Comisia constituită potrivit prevederilor alin. (2) are următoarele atribuţii:

a) afişează la loc vizibil în unitatea de învăţământ <LLNK 12004 269 10 201 0 18>Legea nr. 269/2004, normele metodologice şi lista documentelor necesare pentru întocmirea dosarului;

b) verifică existenţa tuturor documentelor necesare prevăzute de prezentele norme metodologice şi certifică conformitatea copiilor cu documentele în original;

c) înregistrează dosarele cuprinzând cererile şi documentele care dovedesc eligibilitatea, cu număr şi dată;

d) după verificarea documentelor eliberează persoanelor beneficiare un document care să ateste primirea dosarului;

e) verifică eligibilitatea solicitanţilor şi transmite comisiei judeţene, respectiv a municipiului Bucureşti, situaţia centralizatoare a dosarelor înregistrate;

f) după aprobarea cererilor de ajutor conform art. 10 din prezentele norme metodologice, eliberează beneficiarilor <LLNK 12004 269 10 201 0 18>Legii nr. 269/2004 bonuri valorice pentru acordarea unui ajutor financiar în vederea stimulării achiziţionării de calculatoare, conform modelului prezentat în anexa nr. 3, şi înregistrează eliberarea acestora. Fiecare bon valoric este identificat unic la nivel naţional prin serie şi număr. Bonurile valorice sunt valabile numai pentru anul calendaristic în curs;

g) după achiziţionarea calculatorului de către fiecare elev beneficiar al prevederilor <LLNK 12004 269 10 201 0 18>Legii nr. 269/2004, comisia primeşte de la acesta dovezile achiziţiei (factura sau factura fiscală, după caz, şi procesul-verbal de predare-primire a calculatorului) şi le înaintează comisiei judeţene, respectiv a municipiului Bucureşti. Cele două documente se vor depune de către elev în copie, cu condiţia ca la depunerea lor solicitantul să prezinte şi actele în original. Comisia şi solicitantul vor semna copiile depuse pe fiecare pagină pentru conformitate cu originalul.

(4) Membrii comisiei răspund disciplinar conform prevederilor legale.

(la 29-03-2010 Alin. (4) al art. 6 a fost introdus de <LLNK 12010 228 20 301 0127>pct. 4 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 7

(1) La nivelul fiecărui inspectorat şcolar judeţean, respectiv al municipiului Bucureşti, se constituie o comisie formată din 4 persoane, prin numire de către Inspectoratul Şcolar General.

(la 10-04-2006 Alin. (1) al art. 7 a fost modificat de <LLNK 12006 403 20 301 0118>pct. 6 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

(2) Componenţa comisiei este următoarea:

a) inspectorul şcolar general adjunct - preşedinte;

b) secretarul inspectoratului şcolar judeţean, respectiv al municipiului Bucureşti - membru;

c) un informatician - membru.

d) contabilul inspectoratului şcolar judeţean/Inspectoratului Şcolar al Municipiului Bucureşti - membru.

(la 10-04-2006 Lit. d) a alin. (2) al art. 7 a fost introdusă de <LLNK 12006 403 20 301 0118>pct. 7 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

(3) Comisia constituită la nivelul fiecărui inspectorat şcolar judeţean, respectiv al municipiului Bucureşti, are următoarele atribuţii:

a) verifică şi centralizează, la nivel de judeţ sau al municipiului Bucureşti, situaţiile centralizatoare ale documentelor primite de la unităţile de învăţământ preuniversitar;

b) înregistrează elevii eligibili pe portalul pentru achiziţii PC cu ajutor financiar;

c) transmite către comisiile din unităţile de învăţământ preuniversitar bonurile valorice necesare pentru achiziţionarea calculatorului;

d) centralizează de la comisiile din unităţile de învăţământ şi transmite Comisiei centrale pentru aplicarea prevederilor <LLNK 12004 269 10 201 0 18>Legii nr. 269/2004, denumită în continuare Comisia centrală, din cadrul Ministerului Educaţiei şi Cercetării situaţia centralizatoare a documentelor doveditoare achiziţionării calculatoarelor de către beneficiari;

e) informează Comisia centrală asupra situaţiei eliberării bonurilor valorice, achiziţionării de calculatoare, cererilor de decontare depuse de către agenţii economici şi efectuării plăţilor către agenţii economici.

(4) Comisiile constituite la nivelul fiecărui inspectorat şcolar judeţean, respectiv al municipiului Bucureşti, asigură preluarea certificatului digital care permite accesul protejat la portalul pentru achiziţii PC cu ajutor financiar şi asigură introducerea în portal a tuturor informaţiilor despre beneficiarii prevederilor <LLNK 12004 269 10 201 0 18>Legii nr. 269/2004.

(5) Membrii comisiei răspund disciplinar conform prevederilor legale.

(la 29-03-2010 Alin. (5) al art. 7 a fost introdus de <LLNK 12010 228 20 301 0127>pct. 5 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 8

(1) La nivelul Consiliului de administraţie sau al Senatului fiecărei instituţii de învăţământ superior de stat sau particular acreditate se constituie o comisie formată din 3-5-7 persoane, prin numire de către rectorul instituţiei, cu aprobarea Consiliului de administraţie sau a Senatului.

(la 14-05-2018 Alineatul (1) din Articolul 8 a fost modificat de <LLNK 12018 297 20 301 0115>Punctul 3, Articolul I din HOTĂRÂREA nr. 297 din 3 mai 2018, publicată în MONITORUL OFICIAL nr. 408 din 14 mai 2018)

(2) Componenţa comisiei este stabilită de către Consiliul de administraţie al instituţiei de învăţământ superior prevăzute la alin. (1). Din comisie fac parte obligatoriu directorul economic/contabilul instituţiei de învăţământ superior, precum şi 1-2 reprezentanţi ai studenţilor.

(la 14-05-2018 Alineatul (2) din Articolul 8 a fost modificat de <LLNK 12018 297 20 301 0115>Punctul 3, Articolul I din HOTĂRÂREA nr. 297 din 3 mai 2018, publicată în MONITORUL OFICIAL nr. 408 din 14 mai 2018)

(3) Comisia prevăzută la alin. (2) are următoarele atribuţii:

a) afişează la loc vizibil în cadrul facultăţilor <LLNK 12004 269 10 201 0 18>Legea nr. 269/2004, prezentele norme metodologice şi lista documentelor necesare pentru întocmirea dosarului;

b) înregistrează dosarele cuprinzând cererile şi documentele anexate cu număr şi dată;

c) verifică existenţa tuturor documentelor necesare prevăzute de prezentele norme metodologice şi certifică conformitatea cu originalul;

d) după verificarea documentelor eliberează persoanelor beneficiare un document care să ateste primirea dosarului;

e) verifică eligibilitatea solicitanţilor şi înregistrează pe portalul pentru achiziţii PC cu ajutor financiar studenţii eligibili;

f) după aprobarea cererilor de ajutor conform art. 10 din prezentele norme metodologice, eliberează beneficiarilor <LLNK 12004 269 10 201 0 18>Legii nr. 269/2004 bonurile valorice pentru acordarea unui ajutor financiar în vederea stimulării achiziţionării de calculatoare şi înregistrează eliberarea acestora;

g) după achiziţionarea calculatorului de către fiecare student beneficiar al <LLNK 12004 269 10 201 0 18>Legii nr. 269/2004, primeşte documentele doveditoare ale achiziţiei (factura sau factura fiscală, după caz, şi procesul-verbal de predare-primire a calculatorului). Cele două documente se vor depune de către student în copie, cu condiţia ca la depunerea lor solicitantul să prezinte şi actele în original. Comisia şi solicitantul vor semna copiile depuse pe fiecare pagină pentru conformitate cu originalul;

h) întocmeşte şi transmite Comisiei centrale din cadrul Ministerului Educaţiei şi Cercetării situaţia centralizatoare a documentelor doveditoare ale achiziţionării calculatoarelor de către beneficiari, în vederea obţinerii alocaţiilor bugetare necesare plăţii furnizorilor;

i) informează Comisia centrală asupra situaţiei cererilor depuse, situaţiei eliberării bonurilor valorice, achiziţionării de calculatoare, cererilor de decontare depuse de către agenţii economici, efectuării plăţilor către agenţii economici.

(4) Comisiile constituite la nivelul fiecărei universităţi asigură preluarea certificatului digital care permite accesul protejat la portalul pentru achiziţii PC cu ajutor financiar şi asigură introducerea în portalul pentru achiziţii PC cu ajutor financiar a tuturor informaţiilor despre beneficiarii prevederilor prezentelor norme metodologice.

(5) Membrii comisiilor constituite la nivelul fiecărei universităţi răspund disciplinar conform prevederilor legale.

(la 29-03-2010 Alin. (5) al art. 8 a fost introdus de <LLNK 12010 228 20 301 0127>pct. 6 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 9

(1) La nivelul Ministerului Educaţiei şi Cercetării se constituie Comisia centrală pentru aplicarea prevederilor <LLNK 12004 269 10 201 0 18>Legii nr. 269/2004.

(2) Comisia centrală se stabileşte şi se numeşte prin ordin al ministrului educaţiei şi cercetării în termen de 5 zile de la data intrării în vigoare a prezentelor norme metodologice.

(3) Comisia prevăzută la alin. (2) are următoarele atribuţii:

a) coordonează activitatea comisiilor judeţene, respectiv a municipiului Bucureşti, a comisiilor din unităţile şi instituţiile de învăţământ;

b) centralizează situaţiile centralizatoare primite de la comisiile judeţene, respectiv a municipiului Bucureşti, şi comisiile din instituţiile de învăţământ superior;

c) validează lista persoanelor beneficiare ale prevederilor <LLNK 12004 269 10 201 0 18>Legii nr. 269/2004, în ordinea crescătoare a venitului brut lunar pe membru de familie, cu încadrarea în bugetul aprobat anual cu această destinaţie Ministerului Educaţiei şi Cercetării, şi atribuie numere unice de identificare fiecărui beneficiar de ajutor financiar. Lista se aprobă prin ordin al ministrului educaţiei şi cercetării;

d) distribuie comisiilor judeţene, respectiv a municipiului Bucureşti, şi comisiilor din instituţiile de învăţământ superior lista beneficiarilor conform ordinului ministrului educaţiei şi cercetării;

e) distribuie comisiilor judeţene, respectiv a municipiului Bucureşti, şi comisiilor din instituţiile de învăţământ superior bonurile valorice aferente beneficiarilor ajutorului financiar;

f) centralizează situaţia eliberării bonurilor valorice, achiziţionării de calculatoare, cererilor de decontare depuse de către agenţii economici, efectuării plăţilor către agenţii economici;

g) publică în cadrul portalului dedicat informaţii de interes public, raportări despre activităţile comisiilor; lista beneficiarilor; informaţii de contact al comisiilor judeţene, respectiv a municipiului Bucureşti, al comisiilor din unităţile şi instituţiile de învăţământ; informaţii despre achiziţiile efectuate.

ART. 10

(1) Ordinul ministrului educaţiei şi cercetării pentru aprobarea listei nominale a beneficiarilor <LLNK 12004 269 10 201 0 18>Legii nr. 269/2004 şi venitul maxim brut lunar pe membru de familie pentru care se acordă ajutorul financiar se publică în Monitorul Oficial al României, Partea I.

(2) Modelul listei beneficiarilor prevederilor <LLNK 12004 269 10 201 0 18>Legii nr. 269/2004 care se publică în Monitorul Oficial al României, Partea I, şi prin intermediul portalului pentru achiziţii PC cu ajutor financiar este prevăzut în anexa nr. 4.

ART. 11

(1) În termen de 5 zile de la data publicării listei nominale a beneficiarilor pe portalul Ministerului Educaţiei, Cercetării şi Tineretului se pot depune contestaţii la comisia de contestaţii din cadrul inspectoratului şcolar judeţean/al municipiului Bucureşti, respectiv din cadrul instituţiei de învăţământ superior.

(la 12-02-2008 Alin. (1) al art. 11 a fost modificat de <LLNK 12008 123 20 301 0132>pct. 3 al articolului unic din HOTĂRÂREA nr. 123 din 6 februarie 2008, publicată în MONITORUL OFICIAL nr. 112 din 12 februarie 2008.)

(2) Comisia de contestaţii din cadrul inspectoratului şcolar judeţean/al municipiului Bucureşti, respectiv din cadrul instituţiei de învăţământ superior analizează contestaţiile primite de la elevi/studenţi şi le rezolvă în termen de 15 zile de la depunerea acestora. Pentru contestaţiile admise solicită Ministerului Educaţiei, Cercetării, Tineretului şi Sportului fondurile aferente.

(la 29-03-2010 Alin. (2) al art. 11 a fost modificat de <LLNK 12010 228 20 301 0127>pct. 7 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

(3) Comisia de contestaţii este compusă din inspectorul şcolar general şi 2 inspectori şcolari, la nivelul inspectoratului şcolar general, respectiv al municipiului Bucureşti, respectiv din rector şi 2 membri ai senatului la instituţiile de învăţământ superior.

(4) La nivelul Ministerului Educaţiei, Cercetării, Tineretului şi Sportului se constituie o comisie de contestaţii, numită prin ordin al ministrului, care propune acestuia, dacă este cazul, suplimentarea de fonduri în limita fondurilor aprobate pentru finanţarea programului.

(la 29-03-2010 Alin. (4) al art. 11 a fost modificat de <LLNK 12010 228 20 301 0127>pct. 7 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

(5) Autorităţile locale vor da curs solicitărilor inspectoratelor şcolare judeţene/al municipiului Bucureşti sau ale instituţiilor de învăţământ superior, după caz, pentru cercetarea şi verificarea unor situaţii speciale constatate de comisii.

(la 10-04-2006 Alin. (5) al art. 11 a fost introdus de <LLNK 12006 403 20 301 0118>pct. 9 al art. I din HOTĂRÂREA nr. 403 din 29 martie 2006, publicată în MONITORUL OFICIAL nr. 319 din 10 aprilie 2006.)

(6) Membrii comisiei răspund disciplinar conform prevederilor legale.

(la 29-03-2010 Alin. (6) al art. 11 a fost introdus de <LLNK 12010 228 20 301 0127>pct. 8 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

(7) Autorităţile administraţiei publice locale efectuează anchete sociale pentru verificarea veridicităţii declaraţiilor de venit şi a celor referitoare la bunurile familiei, în cazul elevilor care solicită sprijin financiar.

(la 29-03-2010 Alin. (7) al art. 11 a fost introdus de <LLNK 12010 228 20 301 0127>pct. 8 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

(8) Ancheta socială prevăzută la alin. (7) se desfăşoară în conformitate cu procedura stabilită prin <LLNK 12001 416 10 201 0 18>Legea nr. 416/2001, cu modificările şi completările ulterioare, şi prin Normele metodologice de aplicare a prevederilor <LLNK 12001 416 10 201 0 18>Legii nr. 416/2001, cu modificările şi completările ulterioare.

(la 29-03-2010 Alin. (8) al art. 11 a fost introdus de <LLNK 12010 228 20 301 0127>pct. 8 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

(9) Personalul serviciului public de asistenţă socială din subordinea consiliului local sau, după caz, persoanele cu atribuţii în domeniul asistenţei sociale din aparatul de specialitate al primarului, care efectuează ancheta socială prevăzută la alin. (7), răspund, în conformitate cu prevederile legale, pentru veridicitatea datelor înscrise în formularul de anchetă socială.

(la 29-03-2010 Alin. (9) al art. 11 a fost introdus de <LLNK 12010 228 20 301 0127>pct. 8 al articolului unic din HOTĂRÂREA nr. 228 din 24 martie 2010, publicată în MONITORUL OFICIAL nr. 198 din 29 martie 2010.)

ART. 12

(1) Beneficiarii <LLNK 12004 269 10 201 0 18>Legii nr. 269/2004 se pot prezenta la oricare agent economic care comercializează calculatoare şi pot achiziţiona calculatoare în baza bonului valoric în original, achitând diferenţa de preţ care depăşeşte contravaloarea ajutorului financiar.

(2) În situaţia în care furnizorul acceptă, diferenţa de preţ prevăzută la alin. (1) poate fi plătită de beneficiar şi în rate. În aceste cazuri, bonul valoric obţinut de către beneficiarii <LLNK 12004 269 10 201 0 18>Legii nr. 269/2004 de la unităţile/instituţiile de învăţământ poate constitui avans pentru achiziţionarea calculatoarelor.

(3) Este interzisă acordarea de către agentul economic a unui rest de bani la bonul valoric.

ART. 13

(1) Agentul economic va vinde calculatorul numai după verificarea autenticităţii bonului valoric şi a identităţii persoanei solicitante, în raport cu lista publicată în Monitorul Oficial al României şi prin intermediul portalului pentru achiziţii PC cu ajutor financiar.

(2) Între agentul economic şi beneficiar se va încheia un proces-verbal de predare-primire, conform modelului prezentat în anexa nr. 5.

(3) În cazul vânzării în rate, între agentul economic şi beneficiar se va încheia atât un proces-verbal de predare-primire, cât şi un contract.

(4) Agentul economic ţine evidenţa beneficiarilor şi a calculatoarelor vândute acestora şi păstrează bonurile valorice în original pentru remitere către comisia judeţeană, respectiv a municipiului Bucureşti/din instituţia de învăţământ superior/ inspectoratele şcolare.

ART. 14

(1) Agentul economic vânzător va elibera elevului/studentului beneficiar o factură sau o factură fiscală, după caz, corespunzătoare valorii calculatorului achiziţionat, pe care se va nota faptul că inspectoratul şcolar/instituţia de învăţământ superior va achita echivalentul în lei al sumei de 200 de euro, calculat la cursul de schimb valutar comunicat de Banca Naţională a României pentru ultima zi a lunii precedente achiziţiei.

(2) Persoanele beneficiare ale prevederilor <LLNK 12004 269 10 201 0 18>Legii nr. 269/2004 sunt obligate ca în termen de 5 zile de la data primirii facturii sau a facturii fiscale, după caz, şi semnării procesului-verbal de predare-primire să predea o copie a acestora la unitatea/instituţia de învăţământ care i-a eliberat bonul valoric.

ART. 15

Agentul economic care vinde calculatorul este obligat să emită un certificat de garanţie pe o perioadă de 24 de luni de la data vânzării calculatorului.

ART. 16

Agentul economic transmite către comisiile judeţene sau a municipiului Bucureşti, respectiv către comisiile constituite în instituţiile de învăţământ superior, bonurile valorice în original, o copie a facturii sau a facturii fiscale, după caz, şi o copie a procesului-verbal de predare-primire semnate şi ştampilate ca fiind conforme cu originalul, însoţite de certificatul de înmatriculare a agentului economic, de datele aferente contului în care se face viramentul, precum şi de certificatul de garanţie.

ART. 17

Inspectoratele şcolare judeţene/al municipiului Bucureşti, respectiv instituţiile de învăţământ superior, au obligaţia de a transfera agentului economic contravaloarea în lei a bonurilor valorice primite în termen de maximum 20 de zile calendaristice de la depunerea documentelor de către agentul economic. Plata se va efectua pe baza:

a) documentelor prevăzute la art. 16, primite de la agentul economic;

b) copiei facturii sau a facturii fiscale, după caz, şi a copiei procesului-verbal de predare-primire, depuse de elev/student la comisia din unitatea/instituţia de învăţământ;

c) copiei certificatului de garanţie.

ART. 18

(1) Bonurile valorice sunt hârtii de valoare reprezentând documente cu regim special de tipărire, înseriere şi numerotare, care se emit de către Ministerul Educaţiei şi Cercetării şi se distribuie de către unităţile de învăţământ preuniversitar şi instituţiile de învăţământ superior titularilor de ajutor pentru achiziţionarea unui calculator.

(2) Valoarea înscrisă pe bonul valoric este de 200 de euro. Decontarea cuponului se face în lei, la cursul din ultima zi a lunii precedente achiziţionării calculatorului.

(3) Achiziţia bonurilor valorice se realizează de către Ministerul Educaţiei şi Cercetării, în regim de urgenţă, de la Compania Naţională "Imprimeria Naţională" - S.A.

(4) Toate costurile legate de tipărirea, distribuirea şi completarea bonurilor valorice sunt suportate de către Ministerul Educaţiei şi Cercetării din bugetul alocat acestui program.

(5) Modelul bonului valoric este prezentat în anexa nr. 3.

(6) Fiecare bon valoric este identificat unic la nivel naţional prin serie şi număr. Bonurile valorice sunt valabile numai pentru anul calendaristic în care au fost elaborate.

(7) Falsificarea bonurilor valorice se pedepseşte conform legii.

ART. 19

Evidenţa contabilă a operaţiunilor privind achiziţionarea, emiterea şi utilizarea bonurilor valorice se face în conformitate cu prevederile legale în vigoare.

ART. 20

(1) Bonurile valorice se anulează de către comisiile constituite la nivelul fiecărui inspectorat şcolar judeţean/al municipiului Bucureşti, respectiv de către comisiile constituite la nivelul fiecărei instituţii de învăţământ superior.

(2) Bonurile valorice se anulează în următoarele situaţii:

a) sunt deteriorate sau prezintă modificări, adăugări sau ştersături;

b) sunt pierdute sau sustrase;

c) sunt nedistribuite către titulari.

ART. 21

În cazul pierderii, deteriorării ori sustragerii bonurilor valorice, Compania Naţională "Imprimeria Naţională" S.A., comisiile şi beneficiarii au următoarele obligaţii:

a) să anunţe în scris comisiile constituite la nivelul fiecărui inspectorat şcolar judeţean/al municipiului Bucureşti, respectiv comisiile constituite la nivelul fiecărei instituţii de învăţământ superior, în termen de 72 de ore de la constatarea deteriorării ori sustragerii, iar în cazul sustragerii, şi organele de poliţie;

b) să transmită în scris Companiei Naţionale "Imprimeria Naţională" - S.A., în termen de 72 de ore de la constatare, lista seriilor şi plajelor de numere ale bonurilor valorice pierdute, deteriorate ori sustrase.

ART. 22

(1) Bonurile valorice anulate în condiţiile art. 20 alin. (2) lit. a) şi c) se restituie de către Comisia centrală pe bază de aviz de însoţire şi proces-verbal de predare-primire, urmând a fi distruse contra cost de către Compania Naţională "Imprimeria Naţională" - S.A..

(2) Bonurile valorice care au fost utilizate pentru achiziţionarea unui calculator se păstrează de către Comisia centrală o perioadă de 6 luni.

ART. 23

Bonurile valorice anulate în condiţiile art. 20 alin. (2) lit. a) şi b) se publică în Monitorul Oficial al României sau într-un ziar de circulaţie naţională de către comisiile constituite la nivelul fiecărui inspectorat şcolar judeţean/al municipiului Bucureşti, respectiv de către comisiile constituite la nivelul fiecărei instituţii de învăţământ superior şi se declară nule.

ART. 24

(1) Constituie contravenţie încălcarea de către agentul economic a prevederilor art. 12 alin. (3) şi ale art. 15 şi se sancţionează cu amendă de la 50.000.000 lei la 200.000.000 lei.

(2) Prevederile privind contravenţia prevăzute la alin. (1) se completează cu dispoziţiile <LLNK 12001 2130 301 0 32>Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin <LLNK 12002 180 10 201 0 18>Legea nr. 180/2002, cu modificările ulterioare.

ART. 25

Anexele nr. 1-5 fac parte integrantă din prezentele norme metodologice.

ANEXA 1

la normele metodologice

CALENDARUL

ANEXA 2

Cererea și declarația de venit.

ANEXA 3

la normele metodologice

MODELUL\*)

bonului valoric pentru acordarea unui ajutor financiar în vederea achiziţionării de calculatoare\*\*)

\*) Modelul bonului valoric este reprodus în facsimil.

(a se vedea imaginea asociată)

ANEXA 4 la normele metodologice

LISTA beneficiarilor ajutorului financiar în vederea stimulării achiziţionării de calculatoare, care se publică în Monitorul Oficial al României, Partea I

- model -

┌────┬──────────────┬─────────────────────┬──────────┬───────────┐

│ │ │ │ │Minorul │

│ │ │Beneficiar (părinte, │ │pentru care│

│ │ │tutore - în cazul │ │s-a │

│ │ │minorilor) │ │solicitat │

│Nr. │ │ │ │ajutorul │

│crt.├──────────────┼─────────┬───────────┼──────────┼───────────┤

│ │Numele │ │ │Numele │Numele │

│ │solicitantului│Judeţ │ │unităţii │elevului │

│ │major │înscriere│Localitatea│de │minor │

│ │care a depus │ │ │învăţământ│reprezentat│

│ │cererea │ │ │ │ │

├────┼──────────────┼─────────┼───────────┼──────────┼───────────┤

│1. │ │ │ │ │ │

├────┼──────────────┼─────────┼───────────┼──────────┼───────────┤

│2. │ │ │ │ │ │

├────┼──────────────┼─────────┼───────────┼──────────┼───────────┤

│3. │ │ │ │ │ │

├────┼──────────────┼─────────┼───────────┼──────────┼───────────┤

│4. │ │ │ │ │ │

└────┴──────────────┴─────────┴───────────┴──────────┴───────────┘

(la 28-07-2005 Anexa nr. 4 a fost modificată de <LLNK 12005 770 20 301 0169>art. II din HOTĂRÂREA nr. 770 din 14 iulie 2005, publicată în MONITORUL OFICIAL nr. 677 din 28 iulie 2005, având cuprinsul prevăzut în anexa nr. 3 la acest act normativ.)

ANEXA 5

la normele metodologice

MODELUL

procesului-verbal de predare-primire încheiat între agentul economic

furnizor şi elevul/studentul beneficiar

PROCES-VERBAL DE PREDARE-PRIMIRE

┌───────────────────────────────────────────────────────────────────────┐

│Încheiat astăzi, ............, pentru a certifica predarea de către: │

│....................................................., │

├───────────────────┬───────────────────────────────────────────────────┤

│ │(numele agentului economic) │

├───────────────────┴───────────────────────────────────────────────────┤

│cu sediul în ...................., telefon/fax ................, nr. │

│unic de înregistrare la registrul │

├───────────────────────────────────────────────────────────────────────┤

│comerţului: ..........................................., în calitate de│

│furnizor, │

├───────────────────────────────────────────────────────────────────────┤

│către: │

├───────────────────────────────────────────────────────────────────────┤

│........................................................ cod numeric │

│personal ....................................... , posesor al │

├───────────────────────────────────────────────────────────────────────┤

│(numele elevului/studentului) │

├───────────────────────────────────────────────────────────────────────┤

│cărţii/buletinului de identitate......., reprezentat legal de │

│.......................................................................│

├──────────────────┬────────────────────────────────────────────────────┤

│ │(numele părintelui/tutorelui, dacă este cazul) │

├──────────────────┴────────────────────────────────────────────────────┤

│cod numeric personal ........................., în calitate de părinte/│

│ocrotitor legal/altă calitate, domiciliat în │

├───────────────────────────────────────────────────────────────────────┤

│localitatea ....................................., str. │

│............................. nr. ......, bl. ...., sc. ...., ap. │

│...... │

├───────────────────────────────────────────────────────────────────────┤

│judeţul/sectorul ....................., cod poştal │

│..........................., în calitate de beneficiar, │

├───────────────────────────────────────────────────────────────────────┤

│a unui calculator personal nou cu specificaţiile conform Facturii nr. │

│............................ din │

├───────────────────────────────────────────────────────────────────────┤

│data ............................, ataşată │

├─────────────────┬─────────────────────────────────────────────────────┤

│Furnizor, │Beneficiar, │

│LS │LS │

└─────────────────┴─────────────────────────────────────────────────────┘